 Základná škola s materskou školou, Mikušovce 16

Číslo smernice: 2/2017

Názov smernice: ***ORGANIZOVANIE LYŽIARSKEHO A SNOUBORDINGOVÉHO VÝCVIKU***

Účinnosť smernice: od 13.novembra 2017

Spracovala: Ing. Mária Mončeková

Počet listov: 5

Počet príloh: 9

Schválil:

Ing. Viera Jakúbková

riaditeľ školy

Riaditeľka Zš s Mš Mikušovce 16

v súlade so zákonom č. 245/2008 Z. z. o výchove a vzdelávaní,

vyhlášky 224/2011 Ministerstva školstva, vedy, výskumu a športu Slovenskej republiky, ktorou sa mení a dopĺňa vyhláška Ministerstva školstva Slovenskej republiky

č. 320/2008 Z. z. o základnej škole,

zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov a po prerokovaní v pedagogickej rade

vydáva

**Organizačnú smernicu o organizovaní lyžiarskeho a snoubordingoveho výcviku žiakov**

**Čl. 1 Účel lyžiarskeho a snoubordingového výcviku a jeho formy**

Základná škola s materskou školou môže organizovať s informovaným súhlasom zákonného zástupcu žiaka lyžiarsky výcvik alebo snoubordingový výcvik, ktoré sú uvedené v učebnom pláne školského vzdelávacieho programu, vo forme lyžiarskeho kurzu a snoubordingového kurzu. Výcvik je súčasťou vyučovania telesnej a športovej výchovy. Plní výchovno-vzdelávacie ciele a je účinným prostriedkom pri plnení zdravotnej, sociálnej a rekreačnej funkcie výchovy a vzdelávania.

V prípade vhodných terénnych a klimatických podmienok je výcvik organizovaný dennou dochádzkou v mieste sídla školy alebo v blízkom okolí školy. Ak v mieste školy nie sú vhodné podmienky, škola organizuje výcvik formou výchovno-vzdelávacieho zájazdu so sústredenou päťdňovou, maximálne sedemdňovou výchovno-vzdelávacou činnosťou na zjazdových a bežeckých lyžiarskych tratiach a trasách na Slovensku. Výcvik, ktorý sa koná formou výchovno-výcvikového zájazdu, sa uskutočňuje spravidla v období mesiacov december až apríl.

**ČI. 2 Organizácia výcviku**

Organizáciu výcviku zabezpečuje riaditeľka školy alebo ňou poverený pedagogický zamestnanec. V základných školách výcvik trvá 5 až 7 dní v rozsahu minimálne 25 vyučovacích hodín. Výcvik v jednom výcvikovom dni trvá spravidla šesť hodín. Tretí deň výcviku sa odporúča absolvovať prednášky alebo sa venovať aktívnemu odpočinku (vychádzka, plávanie, kultúrna činnosť a pod.). Do výcviku sa nezapočítava čas strávený dopravou na miesto jeho konania. Pre žiakov, ktorí sa na výcviku nezúčastnia, zabezpečí riaditeľka školy náhradné vyučovanie.

**ČI. 3 Plánovanie a riadenie výcviku**

Riaditeľka školy alebo ňou poverený pedagogický zamestnanec pred uskutočnením výcviku poučí účastníkov o bezpečnosti a ochrane zdravia. O poučení sa vyhotoví písomný

záznam. Záznam o poučení podpíšu všetci poučení účastníci a osoba, ktorá poučenie vykonala. Výcvik vedie pedagogický zamestnanec, ktorý spĺňa kvalifikačné predpoklady na vyučovanie predmetu telesná a športová výchova alebo iný pedagogický zamestnanec s osvedčením o spôsobilosti viesť výcvik, ktorý má na tento účel so školou uzatvorený pracovnoprávny vzťah. Vedúci výcviku postupuje podľa pokynov riaditeľky školy.

Na základe pokynov riaditeľky školy zodpovedá najmä za riadnu prípravu výcviku, bezpečnosť a ochranu zdravia účastníkov výcviku a priebeh výcviku. Zabezpečuje výchovno-vzdelávací program v súlade s cieľmi školského vzdelávacieho programu, dbá o dôsledné dodržiavanie denného programu a riadi prácu inštruktorov. Vedúci výcviku zároveň vedie výcvik jedného družstva, ak počet účastníkov nepresahuje 40 žiakov.

Družstvo lyžiarov tvorí maximálne 15 žiakov. Snoubordingové družstvo tvorí maximálne 10 žiakov. Začiatočníci tvoria samostatné družstvá. Každý žiak predloží riaditeľke školy potvrdenie lekára všeobecnej ambulantnej starostlivosti pre deti a dorast o zdravotnej spôsobilosti absolvovať výcvik a písomné vyhlásenie zákonného zástupcu žiaka o bezinfekčnosti prostredia, z ktorého žiak prichádza. Na výcviku sa môžu zúčastniť aj žiaci so zdravotným oslabením alebo so zdravotným postihnutím po predložení potvrdenia lekára všeobecnej ambulantnej starostlivosti pre deti a dorast o zdravotnej spôsobilosti žiaka absolvovať výcvik.

Povinnou súčasťou výstroja všetkých žiakov je ochranná lyžiarska prilba. Povinnou súčasťou výstroja na snoubordingový výcvik je ochranná lyžiarska alebo snoubordingová prilba, lyžiarske okuliare, snoubordingové rukavice s výstužou zápästia a chránič chrbtice. Odporúčanou súčasťou výstroja je chránič kostrče a bokov. Starostlivosť o zdravie účastníkov zabezpečuje vedúci výcviku spolu s lekárom alebo zdravotníckym pracovníkom odborne spôsobilým na výkon zdravotníckeho povolania, ktorý je prítomný pri účastníkoch počas celej doby trvania lyžiarskeho výcviku a má na tento účel so školou uzatvorený pracovnoprávny vzťah.

Terény, na ktorých prebieha výcvik, musia byť vyberané v dostupnej vzdialenosti od všeobecnej nemocnice, ktorá disponuje pediatrickým pracoviskom schopným poskytnúť zdravotnú starostlivosť detským pacientom.

**ČI. 4 Úhrada nákladov**

Príspevok na lyžiarsky a snoubordingový kurz sa poskytuje v súlade s § 3 ods. 3 a § 7 ods. 19 zákona č. 597/2003 Z. z. o financovaní základných škôl, stredných škôl a školských

zariadení v znení neskorších predpisov. Ministerstvo pridelí v rámci rozpisu rozpočtových prostriedkov príspevok 150 € na žiaka pre nahlásený počet žiakov v Eduzbere a rozpis zverejní na svojom webovom sídle. Finančné prostriedky sú účelovo určené pre žiakov druhého stupňa základnej školy na financovanie lyžiarskych výcvikov a kurzov, snoubordingových výcvikov a kurzov a kombinovaných lyžiarskych alebo snoubordingových výcvikov a kurzov (ďalej len lyžiarske kurzy). V súlade so zákonom môže škola použiť príspevok na pokrytie nákladov na lyžiarsky kurz pre toho istého žiaka najviac jedenkrát počas jeho vzdelávania sa v základnej škole. Stanovený príspevok na jedného žiaka nie je možné deliť medzi viacerých žiakov. Pokiaľ sa počas roka nahlási na lyžiarsky kurz menší počet žiakov ako bolo uvádzané v Eduzbere, škola je povinná vrátiť finančné prostriedky zodpovedajúce počtu žiakov, ktorí sa aktivít nezúčastnili. Škola je povinná vrátiť aj nevyužité finančné prostriedky z dôvodu, že náklady na lyžiarsky kurz neumožnili použiť celý príspevok 150 € na žiaka. Vrátenie finančných prostriedkov je škola povinná zrealizovať čo najskôr, najneskôr však do 10 dní po skončení lyžiarskeho kurzu.

Náklady prevyšujúce príspevok 150 € na žiaka spojené s organizovaním výcviku hradí žiakovi jeho zákonný zástupca.

Účastníci výcviku musia byť poistení proti úrazom. Za poistenie zodpovedá škola.

Pri poskytovaní náhrad pedagogickým zamestnancom školy, ktorí zabezpečujú výcvik, sa postupuje podľa osobitného predpisu.

**ČI. 5 Záverečné ustanovenia**

S Organizačnou smernicou o organizovaní lyžiarskeho a snoubordingového výcviku žiakov musia byť oboznámení všetci pedagogickí zamestnanci školy.

Organizačná smernica o organizovaní lyžiarskeho a snoubordingového výcviku je záväzná pre všetkých pedagogických zamestnancov školy. Jej porušenie sa posudzuje ako porušenie pracovnej disciplíny.

Organizačná smernica o organizovaní lyžiarskeho a snoubordingového výcviku je zverejnená na webovom sídle školy.

**Čl. 6 Účinnosť**

Smernica nadobúda účinnosť 13.11. 2017

V Mikušovciach, 12.11. 2017 Ing. Viera Jakúbková

riaditeľka školy

Príloha A

**Základná škola s materskou školou , Mikušovce 16**

**Oznam**

Riaditeľstvo Základnej školy s materskou školou , Mikušovce 16 Vám oznamuje, že **pobytový  
lyžiarsky výcvik** pre žiakov ročníka sa **uskutoční**

v rekreačnom stredisku: ,

v ubytovacom zariadení: ,

v termíne:

**Poplatok** - **eur** (ostatné je hradené z príspevku Ministerstva školstva, vedy, výskumu

a športu SR — ubytovanie, strava, doprava, príp. skipas). **Je nutné zabezpečiť lyžiarsku výstroj vrátane prilby a reflexného bezpečnostného odevu alebo reflexných bezpečnostných prvkov.**

Prosíme o vyplnenie návratky (odovzdať do ). Po prijatí návratky Vám bude

poslané tlačivo na **potvrdenie o zdravotnej spôsobilosti** (potvrdí detský lekár) a **vyhlásenie rodiča** (podpíše rodič).

**Info:**

Návratka

Súhlasím a záväzne prihlasujem môjho/moju syna/dcéru

trieda

na pobytový lyžiarsky výcvik

v dňoch

Poplatok- eur

**Je nutné zabezpečiť lyžiarsku výstroj vrátane prilby a reflexného bezpečnostného odevu alebo reflexných bezpečnostných prvkov.**

Zákonný zástupca Podpis zákonného zástupcu

Príloha B

**Základná škola s materskou školou, Mikušovce 16**

**Regionálny úrad verejného zdravotníctva**

**017 01 Považská Bystrica**

**Vec**

**Žiadosť o posúdenie miesta konania lyžiarskeho výcviku**

Obraciam sa na Vás so žiadosťou o posúdenie miesta konania lyžiarskeho výcviku.

Termín konania:

Miesto konania:

Počet detí:

Počet dospelých:

Meno zdravotníka:

Za kladné vybavenie mojej žiadosti ďakujem.

S pozdravom

Ing. Viera Jakúbková riaditeľka školy

Príloha C

**POTVRDENIE**

**Meno a priezvisko žiaka:**

**Dátum narodenia:**

**Bydlisko:**

**Číslo preukazu zdravotnej poisťovne poistenca:**

Týmto potvrdzujem, že menovaný žiak/žiačka je **zdravý/á** a v dňoch sa

môže zúčastniť na pobytovom lyžiarskom výcviku v lyžiarskom stredisku

Podpis a pečiatka ošetrujúceho lekára:

Príloha D

**Základná škola s materskou školou, Mikušovce 16**

**Poučenie o bezpečnosti a ochrane zdravia**

Problematiku poučenia o bezpečnosti a ochrane zdravia stanovuje vyhláška MŠ SR č. 320/2008 Z. z. o základnej škole v znení vyhlášky č. 224/2011 Z. z. v § 7.

Názov školskej akcie:

Termín konania školskej akcie:

Poučenie vykonal: Podpis:

Dátum:

Účastníci poučenia o bezpečnosti a ochrane zdravia:

Meno a priezvisko: Podpis:

1.

2.

3.

4.

5.

6.

7.

8.

9.

10.

Príloha E

**Základná škola s materskou školou, Mikušovce 16**

**Zásady správania sa účastníkov lyžiarskeho výcviku**

Každý účastník lyžiarskeho výcviku je povinný dodržiavať prísny zákaz fajčenia, požívania alkoholických nápojov, drog.

Každý účastník lyžiarskeho výcviku je povinný dodržiavať denný program kurzu, zúčastňovať sa na besedách a spoločensko-zábavnom programe - výnimku udeľuje vedúci kurzu.

Pre všetkých účastníkov lyžiarskeho výcviku platí prísny zákaz opustiť objekt, v ktorom sú ubytovaní, bez vedomia vedúceho dňa, resp. vedúceho kurzu.

Každý účastník lyžiarskeho výcviku je povinný sa k personálu objektu správať slušne a zdvorilo.

Každý účastník lyžiarskeho výcviku je povinný uhradiť škody, ktoré úmyselne spôsobil počas pobytu v ubytovacom objekte.

Služba dňa z radov účastníkov kurzu je povinná riadiť sa pokynmi vedúceho dňa.

Každý účastník lyžiarskeho výcviku je povinný nastúpiť na výcvik včas, výnimku udeľuje lekár (po konzultácii s vedúcim kurzu a vedúcim príslušného družstva).

Každý člen družstva je povinný riadiť sa počas výcviku pokynmi vedúceho družstva, člen družstva bez vedomia vedúceho družstva nesmie opustiť svojvoľne družstvo.

Každý účastník lyžiarskeho výcviku je povinný nastúpiť na výcvik s výstrojom, ktorý zodpovedá bezpečnostným parametrom (stav lyží, viazania, prilba).

Každý účastník lyžiarskeho výcviku je povinný dodržiavať zásady bezpečného správania sa na svahu **(tzv. biely kódex).**

Príloha F

Prehlásenie

Prehlasujem, že beriem na vedomie skutočnosť, že ak sa moje dieťa

dopustí závažného priestupku voči školskému poriadku a vnútornému poriadku lyžiarskeho kurzu, môže byť jeho kurz ukončený bez náhrady vrátenia peňazí. Zároveň sa zaväzujem uhradiť výdavky spojené s poškodením majetku na lyžiarskom kurze, ktoré spôsobí moje dieťa.

V Mikušovciach,

podpis rodičov

Príloha G

Vyhlásenie o bezinfekčnosti prostredia

Vyhlasujem, že dieťa:   
bytom v

neprejavuje príznaky akútneho ochorenia a že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenia (karanténu, zvýšený zdravotný dozor alebo lekársky dohľad). Nie je mi známe, že by dieťa, jeho rodičia alebo iné osoby, ktoré žijú s ním v spoločnej domácnosti, prišli v priebehu ostatného mesiaca do styku s osobami, ktoré ochoreli na prenosné ochorenia (napr. hnačka, angína, vírusový zápal pečene, zápal mozgových blán, atď.).

Som si vedomý/á právnych následkov v prípade nepravdivého vyhlásenia, najmä som si vedomý/á, že by som sa dopustil/a priestupku podľa § 56 zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov.

V Mikušovciach

Meno zákonného zástupcu

(pripojiť potvrdenie od lekára nie staršie ako tri dni)

Príloha H

**Základná škola s materskou školou , Mikušovce 16**

**Poverenie výkonom funkcie pedagogickej vedúcej lyžiarskeho výcviku**

Riaditeľka školy Ing. Viera Jakúbková

v zmysle znenia § 7 ods. 9 vyhlášky 224/2011 Ministerstva školstva, vedy, výskumu a športu Slovenskej republiky, ktorou sa mení a dopĺňa vyhláška Ministerstva školstva Slovenskej republiky č. 320/2008 Z. z. o základnej škole

**poverujem:**

**výkonom funkcie pedagogickej vedúcej lyžiarskeho výcviku,**

ktorý sa uskutoční v rekreačnom stredisku ,

v ubytovacom zariadení ,

v termíne

**Počas výkonu funkcie pedagogickej vedúcej lyžiarskeho výcviku mi osobne zodpovedáte**

* za dôsledný výkon riadiacej funkcie,
* za organizačné zabezpečenie lyžiarskeho výcviku v zmysle platnej legislatívy,
* za zabezpečenie a predloženie informovaných súhlasov zákonných zástupcov žiakov,  
  ktorí sa lyžiarskeho výcviku zúčastnia,
* za včasné predloženie písomných náležitostí potrebných k zabezpečeniu a realizácii  
  lyžiarskeho výcviku,
* za zabezpečenie podkladov a náležitostí v súlade so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a vyhlášky Ministerstva zdravotníctva Slovenskej republiky č. 526/2007 Z. z., ktorou sa ustanovujú podrobnosti o požiadavkách na zotavovacie podujatia,
* za včasné a zodpovedné plnenie úloh vyplývajúcich z plánu organizačného zabezpečenia  
  lyžiarskeho výcviku,
* za zabezpečenie a organizáciu presunu žiakov na miesto realizácie lyžiarskeho výcviku,
* za predchádzanie ochoreniam a iným poruchám zdravia,
* za bezpečnosť a ochranu zdravia všetkých účastníkov,
* za okamžité ohlásenie každej mimoriadnej situácie a udalosti súvisiacej s realizáciou  
  lyžiarskeho výcviku,
* za vypracovanie rámcového programu výchovy mimo vyučovania a spracovanie rozpisu  
  služieb a pedagogického dozoru nad žiakmi,
* za organizáciu pobytu, usmerňovanie činnosti pedagogických i nepedagogických pracovníkov, zadelenie pedagogických služieb, dodržiavanie vnútorného poriadku lyžiarskeho výcviku a režimu dňa,
* za udržiavanie dobrých medziľudských vzťahov v kolektíve účastníkov,
* za spracovanie správy o výchovno-vzdelávacej činnosti a priebehu lyžiarskeho výcviku a archiváciu predpísanej dokumentácie.

Súčasne Vás poverujem zastupovaním Základnej školy s materskou školou, Mikušovce 16 , pri rokovaní s pracovníkmi zariadenia, v ktorom sa lyžiarsky výcvik organizuje.

V Mikušovciach

Ing. Viera Jakúbková, riaditeľka školy

--------------------------- poverená vedúca lyžiarskeho výcviku

Príloha I

**Základná škola s materskou školou , Mikušovce 16**

**Plán organizačného zabezpečenia lyžiarskeho výcviku**

1. **Vysielajúca škola:** ZŠ s MŠ Mikušovce 16
2. **Miesto konania:**
3. **ubytovanie:**
4. **lyžovanie:**
5. **Termín:**
6. **Pedagogický vedúci:**
7. **Záväzné prihlášky na LV:**
8. **Počet účastníkov:** počet žiakov:

triedy:

počet dospelých:

vedúca kurzu:

inštruktor:

pedagogický dozor:

zdravotník:

1. **Informácie o LV:**
2. **Poučenie o BOZP:**
3. **Doprava:**
4. **Odchod a príchod:**
5. **Prehlásenie rodičov:** - o zdravotnom stave dieťaťa a bezinfekčnosti

- o náhrade škody spôsobenej dieťaťom počas pobytu  
a prevzatí dieťaťa na vlastné náklady bez úhrady za zvyšné dni v prípade porušenia školského poriadku

**12. Potrebné doklady na LV:** - preukaz poistenca,

* zoznam vecí,
* iné informácie o žiakovi.

Mikušovce

Spracovala: Schválila:

.............................................. Ing. Viera Jakúbková

pedagogická vedúca lyžiarskeho výcviku riaditeľka školy